Pretoria en Johannesburg sonder kragGroot gedeeltes van Pretoria en Johannesburg is sonder krag na die hoof-elektrisiteitstoevoer na dié stede onderbreek is. Die Tshwane-metro sê hulle is bewus van die probleem. “Eskom- en tegnici van die Tshwane-metro is tans dringend besig met pogings om elektrisiteitstoevoer te herstel. Dit is in dié stadium nog nie bekend hoe lank die onderbreking gaan duur nie,” het die stad se kommunikasie-afdeling gesê. Die probleem is as gevolg van ŉ veldbrand onder Eskom se Apollo Nyala-lyn. Hilary Joffe, Eskom se woordvoerder, het aan Maroela Media gesê die veldbrand het ŉ skakelaar by een van Eskom se substasies beïnvloed. “Die metro het gevra dat ons nie die skakelaar aansit alvorens die probleem opgelos is nie. Groot dele van Pretoria en Johannesburg word dus hierdeur geraak, aangesien ŉ groot gedeelte van die Tshwane-metro se netwerk gebiede in Johannesburg van krag voorsien.” Joffe sê Eskom het hulp aan die metro gebied.